A brit jegybank éléről az ENSZ-be tart Mark Carney | Euronews
A brit jegybank kormányzóját nevezték ki az ENSZ klímacselekvési és pénzügyekért felelős különleges megbízottjává. Mark Carney a Bank of England élén az utóbbi években azt a stratégiát építette, hogy miként lehet monetáris politikai eszközökkel ellensúlyozni a brexit teremtette befektetői bizonytalanságot.
Antonio Guterres, az ENSZ főtitkánra számára örömteli, hogy Mark Carney elfogadta a felkérést, hiszen a Bank of England kormányzója az úttörők között van, akik arról publikálnak, hogy mit tehet a pénzügyi szektor a felmelegedés ellen.
A brit jegybank vezetőjeként Mark Carney elsődleges feladata volt, hogy segítsen tartani a kitűzött inflációs célt, de valóban az első jegybank elnök, aki a klímaváltozásról publikált.
Mark Carney úgy fogalmazott, hogy a jegybank lehet az első szabályozó, ami a pénzügyi szektort segítheti a globális felmelegedés jelentette stresszhelyzetben, hogy elkerülhető legyen a szokásos nyomás, miszerint az üzleti szektor hibáztatható.
Az Egyesült Királyság törvénybe foglalva tűzte ki célul, hogy 2050-re eléri a nulla karbonkibocsátást, erre is figyelemmel van Carney publikációja.
Mark Carney azt is elemezte, hogy az egyre szélsőségesebbé váló időjárás az ingatlanokban és a gépjárművekben is egyre több kárt okoz, ami a költségek emelkedését jelenti a biztosítók és a magán személyek számára is.
Áprilisban a francia jegybank vezetőjével, François Villeroy de Galhau-val nyílt levélben figyelmeztették az üzleti szférát a globális felmelegedés pénzügyi kockázataira.
Az Európai Központi Bank új vezetője, Christine Lagarde az EKB stratégiájába emelte be az Európai Parlament által kihirdetett klímavészhelyzetet.
A német jegybank elnöke, Jens Weidmann, aki az EKB kormányzó tanácsának tagja, bírálóan felvetette, hogy a felmelegedés elleni küzdelem a kormányok feladata.